**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 18/01/2023 έως 27/01/2023**

**ΠΡΟΓΡΑΜΜΑ  ΤΕΤΑΡΤΗΣ  18/01/2023**

…..

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |  **Χαιρέτα μου τον Πλάτανο (ΝΕΟ ΕΠΕΙΣΟΔΙΟ)**     
Γ' ΚΥΚΛΟΣ   
**Eπεισόδιο**: 92

|  |  |
| --- | --- |
| Μουσικά | **WEBTV** **ERTflix** |

**23:00**  |  **Μουσικό Κουτί  (E)**   **(Περιγραφή επεισοδίου)**

Το πιο μελωδικό «Μουσικό Κουτί» ανοίγουν στην ΕΡΤ1 ο Νίκος Πορτοκάλογλου και η Ρένα Μόρφη.   
  
Καλεσμένοι από διαφορετικούς μουσικούς χώρους αποκαλύπτουν την playlist της ζωής τους μέσα από απροσδόκητες συνεντεύξεις.  
  
Η ιδέα της εβδομαδιαίας εκπομπής, που δεν ακολουθεί κάποιο ξένο φορμάτ, αλλά στηρίχθηκε στη μουσική παράσταση Juke box του Νίκου Πορτοκάλογλου, έχει ως βασικό μότο «Η μουσική ενώνει», καθώς διαφορετικοί καλεσμένοι τραγουδιστές ή τραγουδοποιοί συναντιούνται κάθε φορά στο στούντιο και, μέσα από απρόσμενες ερωτήσεις-έκπληξη και μουσικά παιχνίδια, αποκαλύπτουν γνωστές και άγνωστες στιγμές της ζωής και της επαγγελματικής πορείας τους, ερμηνεύοντας και τραγούδια που κανείς δεν θα μπορούσε να φανταστεί.  
Παράλληλα, στην εκπομπή δίνεται βήμα σε νέους καλλιτέχνες, οι οποίοι εμφανίζονται μπροστά σε καταξιωμένους δημιουργούς, για να παρουσιάσουν τα δικά τους τραγούδια, ενώ ξεχωριστή θέση έχουν και αφιερώματα σε όλα τα είδη μουσικής, στην ελληνική παράδοση, στον κινηματογράφο, σε καλλιτέχνες του δρόμου και σε προσωπικότητες που άφησαν τη σφραγίδα τους στην ελληνική μουσική ιστορία.  
Το «Μουσικό κουτί» ανοίγει στην ΕΡΤ για καλλιτέχνες που δεν βλέπουμε συχνά στην τηλεόραση, για καλλιτέχνες κοινού ρεπερτορίου αλλά διαφορετικής γενιάς, που θα μας εκπλήξουν τραγουδώντας απρόσμενο ρεπερτόριο, που ανταμώνουν για πρώτη φορά ανταποκρινόμενοι στην πρόσκληση της ΕΡΤ και του Νίκου Πορτοκάλογλου και της Ρένας Μόρφη, οι οποίοι, επίσης, θα εμπλακούν σε τραγούδια πρόκληση-έκπληξη.

**«Αφιέρωμα στον Ζαμπέτα» Καλεσμένοι: Νατάσσα Μποφίλιου, Γιάννης Διονυσίου, Κατερίνα Ζαμπέτα**

Το Μουσικό Κουτί του Γιώργου Ζαμπέτα ανοίγουν ο Νίκος Πορτοκάλογλου και η Ρένα Μόρφη.   
  
Η Νατάσα Μποφίλιου και ο Γιάννης Διονυσίου λένε… ΜΑΛΙΣΤΑ ΚΥΡΙΕ στον Γιώργο Ζαμπέτα και τιμούν τον μεγάλο συνθέτη και δεξιοτέχνη του μπουζουκιού που τα τραγούδια έχουν κυριολεκτικά λάμψει και θριαμβεύσει μέσα στον χρόνο.  
  
Η Κατερίνα Ζαμπέτα μας συστήνει μέσα από ιστορίες και περιστατικά τον πατέρα της και μας δίνει την δυνατότητα να γνωρίσουμε το μεγαλείο της ψυχής του.  
  
Ένα special επεισόδιο του Μουσικού Κουτιού που απαρτίζεται από ιδιαίτερες διασκευές και ερμηνείες των τραγουδιών του Γιώργου Ζαμπέτα, «ΔΕΙΛΙΝΑ», «ΑΛΗΤΗΣ», «ΑΓΩΝΙΑ» «ΠΟΥ ‘ΣΑΙ ΘΑΝΑΣΗ»…  
  
Ο αξέχαστος Γιώργος Ζαμπέτας έγραψε τη δική του ιστορία στο ελληνικό τραγούδι! Δεν είναι λίγοι εκείνοι που υποστηρίζουν ότι κάθε βράδυ στου Ζαμπέτα ήταν μια παράσταση. Ήταν ο πρώτος μουσικός που δεν ήταν μόνο μουσικός! Ήταν τραγουδιστής, μουσικός, συνθέτης αλλά πάνω από όλα showman. Στη μνήμη όλων έχει μείνει το απίστευτο κέφι, οι ατάκες και το καυστικό του χιούμορ.  
  
«Ήταν αριστοφανικός, του άρεσε να σχολιάζει και να σατιρίζει τα πρόσωπα της εξουσίας, χωρίς όμως να προσβάλλει ποτέ κανέναν» εξομολογείται η Κατερίνα Ζαμπέτα και συνεχίζει «Όλα του τα τραγούδια τα έχω σαν αδέρφια μου, τα έζησα στη γέννηση τους, στο μεγάλωμα τους και στη δόξα τους. Μου κάνουν συντροφιά τώρα που έχει φύγει… Ο πατέρας μου ήταν πολύ αισθηματίας, τρυφερός και αγαπησιάρης! Και έκλαιγε συχνά…»  
«Αυτό που με κάνει να τον ξεχωρίζω απ΄ όλους τους άλλους συνθέτες είναι αυτό το βαθύ αίσθημα που έχει στα τραγούδια του. Ακόμα και αν δεν ήξερες ότι ήταν αισθηματίας το καταλαβαίνεις μέσα από τα τραγούδια του» λέει η κορυφαία ερμηνεύτρια Νατάσα Μποφίλιου που πέρυσι δήλωσε στο Μουσικό Κουτί ότι αν ζούσε τη δεκαετία του ‘60 θα ήθελε να είναι τραγουδίστρια του Γιώργου Ζαμπέτα !  
  
Ο Γιάννης Διονυσίου εξηγεί γιατί πιστεύει ότι «ο Ζαμπέτας είναι μια συνέχεια του Χιώτη» και αποκαλύπτει γιατί αγαπά και ξεχωρίζει τα τραγούδια του «Έχουν μια απίστευτη εξωστρέφεια, ένα φως. Ακόμα και τα μελαγχολικά του τραγούδια δεν είναι σκοτεινά, έχουν αχτίδες φωτός…»  
  
Στο Juke Box Ο ΠΙΟ ΚΑΛΟΣ Ο ΜΑΘΗΤΗΣ συναντά τις αξεπέραστες διασκευές της Μπάντας του Μουσικού Κουτιού και οι καλεσμένοι ρίχνουν κέρμα στα τραγούδια που αγάπησε ο Γιώργος Ζαμπέτας. «ΑΧΑΡΙΣΤΗ», «ΤΟ ΜΙΝΟΡΕ ΤΗΣ ΑΥΓΗΣ», «ΠΕΦΤΟΥΝ ΤΗΣ ΒΡΟΧΗΣ ΟΙ ΣΤΑΛΕΣ» ….  
  
Καθίστε αναπαυτικά στον καναπέ σας ανοίγει το Μουσικό Κουτί του Γιώργου Ζαμπέτα !

Σκηνοθεσία: Περικλής Βούρθης   
Αρχισυνταξία: Θεοδώρα Κωνσταντοπούλου  
Παραγωγός: Στέλιος Κοτιώνης   
Διεύθυνση φωτογραφίας: Βασίλης Μουρίκης   
Σκηνογράφος: Ράνια Γερόγιαννη   
Μουσική διεύθυνση: Γιάννης Δίσκος   
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου   
Υπεύθυνος ρεπερτορίου: Νίκος Μακράκης   
Photo Credits : Μανώλης Μανούσης/ΜΑΕΜ  
Εκτέλεση παραγωγής: Foss Productions   
  
Παρουσίαση: Νίκος Πορτοκάλογλου, Ρένα Μόρφη  
μαζί τους οι μουσικοί:  
Πνευστά – Πλήκτρα / Γιάννης Δίσκος  
Βιολί – φωνητικά / Δημήτρης Καζάνης  
Κιθάρες – φωνητικά / Λάμπης Κουντουρόγιαννης  
Drums / Θανάσης Τσακιράκης  
Μπάσο – Μαντολίνο – φωνητικά / Βύρων Τσουράπης  
Πιάνο – Πλήκτρα / Στέλιος Φραγκούς

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**01:00**  |  **Art Week (2022-2023)  (E)**     
**Έτος παραγωγής:** 2022

**«Κώστας Λειβαδάς, Ανδριάνα Μπάμπαλη, Βασίλης Χαραλαμπόπουλος»**   
**Eπεισόδιο**: 11

…..

**ΠΡΟΓΡΑΜΜΑ  ΤΕΤΑΡΤΗΣ  25/01/2023**

…..

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |  **Χαιρέτα μου τον Πλάτανο (ΝΕΟ ΕΠΕΙΣΟΔΙΟ)**     
Γ' ΚΥΚΛΟΣ   
**Eπεισόδιο**: 97

|  |  |
| --- | --- |
| Ψυχαγωγία | **WEBTV** **ERTflix** |

**23:00**  |  **Μουσικό Κουτί (ΝΕΟ ΕΠΕΙΣΟΔΙΟ)**   **(Αλλαγή επεισοδίου)**

Το ΜΟΥΣΙΚΟ ΚΟΥΤΙ κέρδισε το πιο δυνατό χειροκρότημα των τηλεθεατών και συνεχίζει το περιπετειώδες ταξίδι του στη μουσική για τρίτη σεζόν στην ΕΡΤ1.  
  
Ο Νίκος Πορτοκάλογλου και η Ρένα Μόρφη συνεχίζουν με το ίδιο πάθος και την ίδια λαχτάρα να ενώνουν διαφορετικούς μουσικούς κόσμους, όπου όλα χωράνε και όλα δένουν αρμονικά ! Μαζί με την Μπάντα του Κουτιού δημιουργούν πρωτότυπες διασκευές αγαπημένων κομματιών και ενώνουν τα ρεμπέτικα με τα παραδοσιακά, τη Μαρία Φαραντούρη με τον Eric Burdon, τη reggae με το hip –hop και τον Στράτο Διονυσίου με τον George Micheal.  
  
Το ΜΟΥΣΙΚΟ ΚΟΥΤΙ υποδέχεται καταξιωμένους δημιουργούς αλλά και νέους καλλιτέχνες και τιμά τους δημιουργούς που με την μουσική και τον στίχο τους έδωσαν νέα πνοή στο ελληνικό τραγούδι. Ενώ για πρώτη φορά φέτος οι «Φίλοι του Κουτιού» θα έχουν τη δυνατότητα να παρακολουθήσουν από κοντά τα special επεισόδια της εκπομπής.  
  
«Η μουσική συνεχίζει να μας ενώνει» στην ΕΡΤ1 !

**«Αφιέρωμα στην Ευτυχία Παπαγιαννοπούλου» Καλεσμένη η Φωτεινή Βελεσιώτου, ο Γιάννης Παπαγεωργίου, ο Αλέξανδρος Κτιστάκης και ο Αλέξης Πολυζωγόπουλος**

Με τους στίχους της «μίλησε» κατευθείαν στην καρδιά μας, μας έκανε να συγκινηθούμε, να χαμογελάσουμε, να ερωτευτούμε και ν’ αναλογιστούμε...  
Τα τραγούδια της Ευτυχίας Παπαγιαννοπούλου έρχονται στο Μουσικό Κουτί την Τετάρτη 25 Ιανουαρίου στις 23:00 στην ERTWorld. Ο Νίκος Πορτοκάλογλου και η Ρένα Μόρφη υποδέχονται τη Φωτεινή Βελεσιώτου, τον Γιάννη Παπαγεωργίου και τον Αλέξανδρο Κτιστάκη για να ερμηνεύσουν τα τραγούδια της. Αναμνήσεις από την ζωή δίπλα στην γιαγιά του μοιράζεται μαζί μας ο εγγονός της, Αλέξης Πολυζωγόπουλος!  
  
H ζωή της βγαλμένη από ταινία! Έγραψε για όνειρα απατηλά, γυάλινους κόσμους, μίλησε για τις δύο πόρτες της ζωής και έζησε σαν τον ΑΗΤΟ ΧΩΡΙΣ ΦΤΕΡΑ!   
  
Ένα ξεχωριστό Μουσικό Κουτί που είναι αφιερωμένο σε μια σπουδαία στιχουργό και συναρπαστική προσωπικότητα, που κατόρθωσε με το ταλέντο της να μετουσιώσει μια δύσκολη, τραγική ζωή και να προσφέρει σε όλους μας λίγη ευτυχία μέσα από τα τραγούδια της!  
  
«Οι περισσότερες μεγάλες επιτυχίες της έως το ’60 δεν είχαν την υπογραφή της. Μέχρι που εμφανίζεται ο Μ.Χατζιδάκις με το ΑΗΤΟΣ ΧΩΡΙΣ ΦΤΕΡΑ και για πρώτη φορά βάζει το όνομά της δίπλα στο δικό του και της δίνει ποσοστά 50 -50. Αυτό δεν υπήρχε μέχρι τότε διότι ο στιχουργός ήταν υποδεέστερος» λέει στη συνέντευξή του ο εγγονός της Αλέξης Πολυζωγόπουλος και συνεχίζει «Τα πρώτα τραγούδια που θυμάμαι να ακούγονται στο σπίτι είναι το ΠΑΛΙΟΣΠΙΤΟ ΕΤΟΥΤΟ», «ΠΗΡΑ ΤΗ ΣΤΡΑΤΑ ΚΑΙ ΕΡΧΟΜΑΙ» και ταυτόχρονα ΑΝΤΙΛΑΛΟΥΝΕ ΤΑ ΒΟΥΝΑ… Ο Α.Καλδάρας είναι αυτός που αρνήθηκε να αγοράσει τραγούδι της Ευτυχίας… Τον εκλιπαρούσε αλλά ο Καλδάρας της έλεγε «Ευτυχία το ποσοστό σου!»   
  
«Η λιτότητα, η δύναμη, η ευαισθησία και η ειλικρίνεια του λόγου της ήταν για μένα πάντα μάθημα και πρότυπο. Πρόκειται για μια μεγάλη ποιήτρια που επέλεξε τελικά να εκφραστεί και να δώσει τα αριστουργήματά της μέσα από την ταπεινή και φαινομενικά απλή μορφή του λαϊκού τραγουδιού...» σημειώνει στην εισαγωγή του ο Νίκος Πορτοκάλογλου.  
  
Στο jukebox της εκπομπής παίζονται τα «διαμάντια» που έγραψε η Ευτυχία Παπαγιαννοπούλου αλλά και τα τραγούδια άλλων συνθετών που η ίδια αγαπούσε!

Ιδέα, Kαλλιτεχνική Επιμέλεια: Νίκος Πορτοκάλογλου  
Παρουσίαση: Νίκος Πορτοκάλογλου, Ρένα Μόρφη  
Σκηνοθεσία: Περικλής Βούρθης   
Αρχισυνταξία: Θεοδώρα Κωνσταντοπούλου  
Παραγωγός: Στέλιος Κοτιώνης   
Διεύθυνση φωτογραφίας: Βασίλης Μουρίκης   
Σκηνογράφος: Ράνια Γερόγιαννη   
Μουσική διεύθυνση: Γιάννης Δίσκος   
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου   
Υπεύθυνος ρεπερτορίου: Νίκος Μακράκης   
Photo Credits : Μανώλης Μανούσης/ΜΑΕΜ  
Εκτέλεση παραγωγής: Foss Productions μαζί τους οι μουσικοί:  
Πνευστά – Πλήκτρα / Γιάννης Δίσκος  
Βιολί – φωνητικά / Δημήτρης Καζάνης  
Κιθάρες – φωνητικά / Λάμπης Κουντουρόγιαννης  
Drums / Θανάσης Τσακιράκης  
Μπάσο – Μαντολίνο – φωνητικά / Βύρων Τσουράπης  
Πιάνο – Πλήκτρα / Στέλιος Φραγκούς

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**01:00**  |  **Art Week (2022-2023)  (E)**     
**Έτος παραγωγής:** 2022

**«Κωστής Γεωργίου»**   
**Eπεισόδιο**: 9

…..

**ΠΡΟΓΡΑΜΜΑ  ΠΕΜΠΤΗΣ  26/01/2023**

…..

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |  **Χαιρέτα μου τον Πλάτανο (ΝΕΟ ΕΠΕΙΣΟΔΙΟ)**     
  
Γ' ΚΥΚΛΟΣ   
**Eπεισόδιο**: 98

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**23:00**  |  **365 Στιγμές (ΝΕΟ ΕΠΕΙΣΟΔΙΟ)**   **(Περιγραφή επεισοδίου)**

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό.  
Δημοσιογραφία 365 μέρες τον χρόνο, καταγραφή στις «365 Στιγμές».

**«Δωρεά οργάνων»**   
**Eπεισόδιο**: 7

Πριν από λίγες μέρες, στο Πανεπιστημιακό Νοσοκομείο Πατρών, ομάδα γιατρών από την Ελλάδα και την Ιταλία κράτησε ενός λεπτού σιγή, πριν ξεκινήσει η διαδικασία της μεταμόσχευσης των οργάνων του 6χρονου Θωμά από τα Γρεβενά, που ήταν εγκεφαλικά νεκρός. Πριν από μερικούς μήνες, η 21χρονη Έμμα σκοτώθηκε σε τροχαίο στη Θεσσαλονίκη και η οικογένειά της αποφάσισε να δωρίσει τα όργανά της.  
  
Η εκπομπή «365 στιγμές» με τη Σοφία Παπαϊωάννου παρακολουθεί τις τραγικές ιστορίες ανθρώπων που κλήθηκαν να πάρουν τη γενναία απόφαση να δωρίσουν τα όργανα των αγαπημένων τους ανθρώπων.  
  
Στην εκπομπή μιλάει, για πρώτη φορά, ο πατέρας του Ιάσονα Λαλαούνη, του νεαρού που σκοτώθηκε σε τροχαίο με τη μηχανή του έξω από τη Βουλή, αλλά και μεταμοσχευμένοι, οι οποίοι εκφράζουν το πώς αισθάνονται που σώθηκαν και σήμερα ζουν με τα όργανα άλλων σε μια χώρα, όπως η Ελλάδα, που καταγράφει τα χαμηλότερα ποσοστά στη δωρεά οργάνων.

Παρουσίαση: Σοφία Παπαϊωάννου  
Έρευνα: Σοφία Παπαϊωάννου  
Αρχισυνταξία: Σταύρος Βλάχος- Μάγια Φιλιπποπούλου  
Διεύθυνση φωτογραφίας: Πάνος Μανωλίτσης  
Μοντάζ: Ισιδώρα Χαρμπίλα

|  |  |
| --- | --- |
| Ταινίες | **WEBTV** **ERTflix** |

**00:00**  |  **Fish 'n Chips - Ελληνικός Κινηματογράφος**     
  
**Έτος παραγωγής:** 2011  
**Διάρκεια**: 98'

…..

|  |  |
| --- | --- |
| Ντοκιμαντέρ / Τρόπος ζωής | **WEBTV** **ERTflix** |

**04:00**  |  **Κλεινόν Άστυ - Ιστορίες της Πόλης  (E)**     
  
**Έτος παραγωγής:** 2020

Μια σειρά της Μαρίνας Δανέζη.  
  
**«Greek Weird Wave»**   
**Eπεισόδιο**: 8

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:00**  |  **365 Στιγμές  (E)**   **(Περιγραφή επεισοδίου)**

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό.  
Δημοσιογραφία 365 μέρες τον χρόνο, καταγραφή στις «365 Στιγμές».

**«Δωρεά οργάνων»**   
**Eπεισόδιο**: 7

Πριν από λίγες μέρες, στο Πανεπιστημιακό Νοσοκομείο Πατρών, ομάδα γιατρών από την Ελλάδα και την Ιταλία κράτησε ενός λεπτού σιγή, πριν ξεκινήσει η διαδικασία της μεταμόσχευσης των οργάνων του 6χρονου Θωμά από τα Γρεβενά, που ήταν εγκεφαλικά νεκρός. Πριν από μερικούς μήνες, η 21χρονη Έμμα σκοτώθηκε σε τροχαίο στη Θεσσαλονίκη και η οικογένειά της αποφάσισε να δωρίσει τα όργανά της.  
  
Η εκπομπή «365 στιγμές» με τη Σοφία Παπαϊωάννου παρακολουθεί τις τραγικές ιστορίες ανθρώπων που κλήθηκαν να πάρουν τη γενναία απόφαση να δωρίσουν τα όργανα των αγαπημένων τους ανθρώπων.  
  
Στην εκπομπή μιλάει, για πρώτη φορά, ο πατέρας του Ιάσονα Λαλαούνη, του νεαρού που σκοτώθηκε σε τροχαίο με τη μηχανή του έξω από τη Βουλή, αλλά και μεταμοσχευμένοι, οι οποίοι εκφράζουν το πώς αισθάνονται που σώθηκαν και σήμερα ζουν με τα όργανα άλλων σε μια χώρα, όπως η Ελλάδα, που καταγράφει τα χαμηλότερα ποσοστά στη δωρεά οργάνων.

Παρουσίαση: Σοφία Παπαϊωάννου  
Έρευνα: Σοφία Παπαϊωάννου  
Αρχισυνταξία: Σταύρος Βλάχος- Μάγια Φιλιπποπούλου  
Διεύθυνση φωτογραφίας: Πάνος Μανωλίτσης  
Μοντάζ: Ισιδώρα Χαρμπίλα

**ΠΡΟΓΡΑΜΜΑ  ΠΑΡΑΣΚΕΥΗΣ  27/01/2023**

…..

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |  **Χαιρέτα μου τον Πλάτανο (ΝΕΟ ΕΠΕΙΣΟΔΙΟ)**     
  
Γ' ΚΥΚΛΟΣ   
**Eπεισόδιο**: 99

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**23:00**  |  **Η Αυλή των Χρωμάτων (2022-2023) (ΝΕΟ ΕΠΕΙΣΟΔΙΟ)**   **(Περιγραφή επεισοδίου)**  
  
**Έτος παραγωγής:** 2022

Η επιτυχημένη εκπομπή της ΕΡΤ2 «Η Αυλή των Χρωμάτων» που αγαπήθηκε και απέκτησε φανατικούς τηλεθεατές, συνεχίζει και φέτος, για 5η συνεχόμενη χρονιά, το μουσικό της «ταξίδι» στον χρόνο.   
  
Ένα ταξίδι που και φέτος θα κάνουν παρέα η εξαιρετική, φιλόξενη οικοδέσποινα, Αθηνά Καμπάκογλου και ο κορυφαίος του πενταγράμμου, σπουδαίος συνθέτης και δεξιοτέχνης του μπουζουκιού, Χρήστος Νικολόπουλος.  
  
Κάθε Σάββατο, 22.00 – 24.00, η εκπομπή του ποιοτικού, γνήσιου λαϊκού τραγουδιού της ΕΡΤ, ανανεωμένη, θα υποδέχεται παλιούς και νέους δημοφιλείς ερμηνευτές και πρωταγωνιστές του καλλιτεχνικού και πολιτιστικού γίγνεσθαι με μοναδικά Αφιερώματα σε μεγάλους δημιουργούς και Θεματικές Βραδιές.  
  
Όλοι μια παρέα, θα ξεδιπλώσουμε παλιές εποχές με αθάνατα, εμβληματικά τραγούδια που έγραψαν ιστορία και όλοι έχουμε σιγοτραγουδήσει και μας έχουν συντροφεύσει σε προσωπικές μας, γλυκές ή πικρές, στιγμές.   
  
Η Αθηνά Καμπάκογλου με τη γνώση, την εμπειρία της και ο Χρήστος Νικολόπουλος με το ανεξάντλητο μουσικό ρεπερτόριό του, συνοδεία της 10μελούς εξαίρετης ορχήστρας, θα αγγίξουν τις καρδιές μας και θα δώσουν ανθρωπιά, ζεστασιά και νόημα στα σαββατιάτικα βράδια στο σπίτι.   
  
Πολύτιμος πάντα για την εκπομπή, ο συγγραφέας, στιχουργός και καλλιτεχνικός επιμελητής της εκπομπής Κώστας Μπαλαχούτης με τη βαθιά μουσική του γνώση.   
  
Και φέτος, στις ενορχηστρώσεις και την διεύθυνση της Ορχήστρας, ο εξαιρετικός συνθέτης, πιανίστας και μαέστρος, Νίκος Στρατηγός.   
  
Μείνετε πιστοί στο ραντεβού μας, κάθε Σάββατο, 22.00 – 24.00 στην ΕΡΤ2, για να απολαύσουμε σπουδαίες, αυθεντικές λαϊκές βραδιές!

**«Τα τραγούδια της μικρής οθόνης»**   
**Eπεισόδιο**: 15

Υπάρχουν ορισμένα τραγούδια που δεν μας φέρνουν στο μυαλό απλώς και μόνο εικόνες, αλλά ολόκληρες σκηνές, στιχομυθίες και αγαπημένους ηθοποιούς. Σε κάποιες περιπτώσεις μας φέρνουν στο μυαλό ακόμα και τα νιάτα μας…..  
  
Αυτά τα τραγούδια δεν είναι άλλα από τις επιτυχίες της μικρής οθόνης, σε αγαπημένες τηλεοπτικές σειρές που άφησαν ιστορία.  
  
Ποιος δεν θυμάται τους «Ψίθυρους Καρδιάς», το εμβληματικό σίριαλ του Μανούσου Μανουσάκη με το ομώνυμο τραγούδι του Χρήστου Νικολόπουλου, που ξεπέρασε ακόμα και το Μουντιάλ της Γαλλίας φτάνοντας σε τηλεθέαση το 76,7% !  
  
Ποιος δεν φέρνει στο νου του τον Άλκη Κούρκουλο, τη Βίκυ Βολιώτη, τον Κωνσταντίνο Μαρκουλάκη, την Χριστίνα Αλεξανιάν και τους άλλους πρωταγωνιστές ακούγοντας το τραγούδι «Χρώμα δεν αλλάζουνε τα μάτια»;  
  
Η δημοσιογράφος Αθηνά Καμπάκογλου και ο σπουδαίος συνθέτης Χρήστος Νικολόπουλος, επιλέγουν με προσοχή τα σπουδαιότερα ελληνικά τραγούδια, τα οποία συμμετείχαν στην πλοκή των αγαπημένων σίριαλ αφήνοντας ακόμα πιο έντονα χαραγμένες τις αναμνήσεις στη μνήμη των τηλεθεατών.  
  
Στο συγκεκριμένο αφιέρωμα ο ιστορικός ερευνητής της εκπομπής Κώστας Μπαλαχούτης, δεν ενημερώνει μόνο με την έρευνα του γύρω από τις ιστορίες που κρύβει το κάθε τραγούδι, αλλά συμμετέχει και ως στιχουργός σε πολλά από τα τραγούδια που χρησιμοποιήθηκαν στις τηλεοπτικές σειρές.  
  
Ο έμπειρος δημοσιογράφος του τηλεοπτικού ρεπορτάζ, Γρηγόρης Μελάς, θυμάται και δίνει όλες τις πληροφορίες, το κλίμα και τα τηλεοπτικά δρώμενα της εποχής, ενώ ο σκηνοθέτης Σταύρος Ποταμάρης και η ηθοποιός Ραφίκα Σαουίς, μιλούν για την εμπειρία τους από τη σειρά «Γλυκάνισος» και για το ομώνυμο τραγούδι σε μουσική του Χρήστου Παπαδόπουλου και στίχους του Κώστα Μπαλαχούτη.  
  
Ο Χρήστος Παπαδόπουλος, συνθέτης δεκάδων τραγουδιών που σημείωσαν επιτυχία σε τηλεοπτικές σειρές και οι τραγουδιστές Στέλιος Διονυσίου, Ευδοκία Ράπτη, Πάνος Μπλέτζας και Τίνα Τράκου, ξαναζωντανεύουν με τις ερμηνείες τους τους ήρωες των αγαπημένων τηλεοπτικών σειρών.  
  
«Η Αυλή των χρωμάτων», με την Αθηνά Καμπάκογλου και τον Χρήστο Νικολόπουλο, πιστή στο καθιερωμένο ραντεβού στην ΕΡΤ, αφιερώνει στο τηλεοπτικό κοινό τα ομορφότερα τραγούδια της μικρής οθόνης.  
  
Ενορχηστρώσεις και Διεύθυνση Ορχήστρας: Νίκος Στρατηγός  
Παίζουν οι μουσικοί:  
Πιάνο:Νίκος Στρατηγός  
Μπουζούκια:Δημήτρης Ρέππας- Γιάννης Σταματογιάννης  
Ακορντεόν:Τάσος Αθανασιάς  
Βιολί:Βάος Αμπελακιώτης  
Πλήκτρα:Κώστας Σέγγης  
Τύμπανα:Γρηγόρης Συντρίδης  
Μπάσο: Πόλυς Πελέλης  
Κιθάρα: Βαγγέλης Κονταράτος  
Κρουστά:Νατάσσα Παυλάτου  
Κανονάκι:Αθηνά Κουκή

Παρουσίαση: Χρήστος Νικολόπουλος - Αθηνά Καμπάκογλου  
Σκηνοθεσία: Χρήστος Φασόης  
Αρχισυνταξία: Αθηνά Καμπάκογλου-Νίκος Τιλκερίδης  
Δ/νση Παραγωγής: Θοδωρής Χατζηπαναγιώτης-Νίνα Ντόβα  
Εξωτερικός Παραγωγός: Φάνης Συναδινός  
Καλλιτεχνική Επιμέλεια-Στήλη "Μικρό Εισαγωγικό": Κώστας Μπαλαχούτης  
Σχεδιασμός ήχου: Νικήτας Κονταράτος  
Ηχογράφηση - Μίξη Ήχου - Master: Βασίλης Νικολόπουλος  
Διεύθυνση φωτογραφίας: Γιάννης Λαζαρίδης  
Μοντάζ: Ντίνος Τσιρόπουλος  
Έρευνα Αρχείου – οπτικού υλικού: Κώστας Λύγδας  
Υπεύθυνη Καλεσμένων: Δήμητρα Δάρδα  
Υπεύθυνη Επικοινωνίας: Σοφία Καλαντζή  
Βοηθός Σκηνοθέτη: Σορέττα Καψωμένου  
Βοηθός Δ/ντή Παραγωγής: Νίκος Τριανταφύλλου  
Φροντιστής: Γιώργος Λαγκαδινός  
Σκηνογραφία: Ελένη Νανοπούλου  
Ενδυματολόγος: Νικόλ Ορλώφ  
Φωτογραφίες: Μάχη Παπαγεωργίου

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:00**  |  **Πλάνα με Ουρά  (E)**     
  
Γ' ΚΥΚΛΟΣ   
  
**Έτος παραγωγής:** 2022

**«Σκύρος»**   
**Eπεισόδιο**: 20

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**